ཕྱི་ལོ་༢༠༠༩ཟླ་༣ཚེས་༢༤ཉིན་ཁྲིམས་ཞིབ་པ་ཆེ་བ་དང་།ཁྲིམས་ཞིབ་པ་གཞན་གཉིས་ཀྱི་ལས་ཁུར་ཞུ་བཞིན་པ་དང་།དེའི་རྗེས་ལས་བྱེད་པ་ཡིན་མུས་ཤིག་ཁྲིམས་ཞིབ་པ་ཆེ་བ་དང་ཁྲིམས་ཞིབ་པ་གཞན་གཉིས་གང་རུང་དུ་བསྐོ་གཞག་གམ་འདེམས་ཐོན་བྱུང་རིགས་ནས་ལས་བྱེད་པའི་བགྲེས་ཡོལ་ཐོབ་ཐང་བདམས་པ་ཡིན་ན།བོད་མིའི་སྒྲིག་འཛུགས་ཀྱི་ལས་ཤག་དང་བགྲེས་ཤག་བགོ་འགྲེམས་ཀྱི་སྒྲིག་གཞི་དོན་ཚན་༡༢པའི་ནང་གསེས་༣པ་ནང་གསལ་ལྟར་བགྲེས་ཤག་མ་ཐོབ་བར་ཁང་དོད་གཏན་འབེབས་བཞིན་ཞུ་སྤྲོད་ཆོག་རྒྱུ་དང་།གཞིས་ཁང་ཐོབ་ཐང་དང་རང་བདག་ཁང་པ་ཡོད་མེད་ལ་མ་ལྟོས་པར་ཐེངས་གཅིག་རིང་གནས་རིམ་དེར་ད་ལྟའི་ལས་ཁུར་འཁྱུར་སྐབས་བགྲེས་ཕོགས་ཇི་ཐོབ་ལོ་བཅུས་བསྒྱུར་བའི་དངུལ་འབོར་བགྲེས་ཤག་དོད་དུ་ཞུ་སྤྲོད་ཆོག་ཀྱང་མང་མཐའི་ཚད་གཞི་གོང་གསལ་སྒྲིག་གཞི་དོན་ཚན་༡༢པའི་ནང་གསེས་༣པ་ནང་གསལ་ལས་མ་བརྒལ་བ་བྱ་དགོས།འདི་རིགས་ལ་དེའི་རྗེས་བགྲེས་ཤག་གི་ཐོབ་ཐང་མེད་པ་དང་།ཟླ་གཉིས་ནང་ཚུན་ལས་ཤག་ཕྱིར་འབུལ་ཞུ་དགོས།